**Rámcová DOHODA O VÝKONE odborných prehliadok a odborných skúšok vybraných technických zariadení**

č. [*doplní obstarávateľ pred podpisom zmluvy*]

(ďalej len „**Rámcová dohoda**“) uzavretá podľa ustanovení § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi:

**Objednávateľ: Východoslovenská vodárenská spoločnosť, a.s.**

Sídlo:Komenského 50, 042 48 Košice

Právna forma: akciová spoločnosť

IČO: 36 570 460

IČ DPH: SK2020063518

DIČ: 2020063518

Zapísaná v: Obchodný register Okresného súdu Košice I, Oddiel: Sa, Vložka č. 1243/V

Zastúpená: Ing. Stanislav Prcúch, podpredseda a člen predstavenstva

Ing. Jana Bernátová, člen predstavenstva

Telefón: 055/7924111

(ďalej len ako „**Objednávateľ**“ alebo „**VVS, a.s.**“)

**Poskytovateľ: [*doplní uchádzač*]**

Sídlo:[*doplní uchádzač*]

Právna forma: [*doplní uchádzač*]

IČO: [*doplní uchádzač*]

IČ DPH: [*doplní uchádzač*]

DIČ: [*doplní uchádzač*]

Zapísaná v: [*doplní uchádzač*]

Zastúpená: [*doplní uchádzač*]

IBAN: [*doplní uchádzač*]

Telefón: [*doplní uchádzač*]

E-mail: [*doplní uchádzač*]

(ďalej len ako „**Poskytovateľ**“)

(Objednávateľ a Poskytovateľ ďalej spolu len ako „**účastníci dohody**“ alebo jednotlivo „**účastník dohody**“).

**PREAMBULA**

1. Dňa *[doplní obstarávateľ pred podpisom zmluvy]* bola zo strany Objednávateľa vystupujúceho v právnom postavení obstarávateľa podľa Zákona o verejnom obstarávaní vyhlásená súťaž na obstaranie nadlimitnej zákazky s predmetom zákazky „**Odborné prehliadky a odborné skúšky vyhradených technických zariadení tlakových, plynových, zdvíhacích a elektrických**, ktorej oznámenie bolo uverejnené dňa *[doplní obstarávateľ pred podpisom zmluvy]* v Dodatku k Úradnému vestníku Európskej únie pod číslom *[doplní obstarávateľ pred podpisom zmluvy]* a dňa *[doplní obstarávateľ pred podpisom zmluvy]* vo Vestníku verejného obstarávania č. *[doplní obstarávateľ pred podpisom zmluvy]* pod označením *[doplní obstarávateľ pred podpisom zmluvy]* (ďalej len „**Zákazka**“ alebo len „**Súťaž**“);
2. Ponuka Poskytovateľa predložená na **Časť 1. predmetu Zákazky: Odborné prehliadky a odborné skúšky vyhradených technických zariadení tlakových** bola na základe kritéria na vyhodnotenie ponúk stanoveného v Súťaži vyhodnotená ako úspešná („**Ponuka Poskytovateľa**“) a Objednávateľ túto Ponuku Poskytovateľa prijal;
3. Táto Rámcová dohoda sa uzatvára na **Časť 1. predmetu Zákazky: Odborné prehliadky a odborné skúšky vyhradených technických zariadení tlakových.**
4. Predmet plnenia tejto Rámcovej dohody bude financovaný z vlastných prostriedkov obstarávateľa.

Vzhľadom na vyššie uvedené sa účastníci dohody dohodli a uzatvárajú túto Rámcovú dohodu v nasledovnom znení:

**Čl. 1 Predmet Rámcovej dohody**

1. Predmetom Rámcovej dohody je poskytovanie služieb – Odborné prehliadky a odborné skúšky (ďalej len „**OP a OS**“) vyhradených technických zariadení tlakových špecifikovaných v Prílohe č. 1 Opis predmetu zákazky a Prílohe č. 2 Zoznam zariadení a harmonogram plánovaných revízií Rámcovej dohody a za podmienok a podľa požiadaviek uvedených v  Rámcovej dohode a v jej prílohách (ďalej len „**Predmet dohody**“ alebo „**Služby**“).
2. Všetky Služby budú vykonané v zmysle platných všeobecne záväzných právnych predpisov a to najmä vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej ako „**Vyhláška**“) a STN vzťahujúcich sa na predmet Rámcovej dohody.
3. Objednávateľ má právo počas trvania Rámcovej dohody aktualizovať zoznam zariadení uvedených v Prílohe č. 2 Rámcovej dohody. Zmeny, ktoré vyplynú z aktualizované zoznamu budú premietnuté do zmien Rámcovej dohody v súlade s § 18 Zákona o verejnom obstarávaní.
4. Služby bude Poskytovateľ realizovať v súlade s harmonogramom plánovaných revízií, ktorý je súčasťou Prílohy č. 2 Rámcovej dohody a v súlade s podrobnými harmonogramami predkladanými Poskytovateľovi v zmysle čl. 5 Rámcovej dohody a na základe objednávok vystavených Objednávateľom v súlade s článkom 6. Rámcovej dohody.

**Čl. 2 Miesto plnenia predmetu Rámcovej dohody**

1. Miestom plnenia predmetu Rámcovej dohody sú objekty Objednávateľa (závody, strediská a Generálne riaditeľstvo VVS, a.s.) špecifikované v Prílohe č. 2 Rámcovej dohody.

**Čl. 3 Cena za služby**

1. Cena za Služby je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Účastníci dohody sa dohodli, že Služby budú mať počas trvania Rámcovej dohody ceny uvedené v Prílohe č. 3 Cenová tabuľka Rámcovej dohody. K cene za Služby bude uplatnený režim DPH podľa právnych predpisov platných v čase odovzdania Služieb.
3. Ceny za Služby uvedené v Prílohe č. 3 Rámcovej dohody sú konečné a zahŕňajú všetky materiálové a ostatné náklady predmetu plnenia - na zistenie stavu tlakového zariadenia, vykonanie potrebného merania, demontáže a montáže príslušných krytov a vypracovanie správy z OP a OS pre Objednávateľa vrátane osobných ochranných pracovných prostriedkov a dopravných nákladov.
4. Objednávateľ neposkytne Poskytovateľovi žiaden preddavok v súvislosti s Rámcovou dohodou.
5. Účastníci dohody sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
6. **Celková maximálna cena plnenia (maximálny finančný limit Rámcovej dohody) je [*doplní uchádzač*] EUR bez DPH (slovom: [*doplní uchádzač*] eur).**

**Čl. 4 Platobné podmienky a fakturácia**

1. Účastníci dohody sa dohodli, že fakturácia za Služby poskytnuté na základe objednávky Objednávateľa v zmysle Čl. 5 Rámcovej dohody sa vždy uskutoční po zrealizovaní jednotlivej Služby /jednotlivých Služieb uvedených v objednávke a po spísaní, potvrdení a podpísaní preberacieho protokolu a odovzdaní revíznych správ k jednotlivým Službám.
2. Cenu za poskytnuté Služby Objednávateľ uhradí na základe faktúry, ktorá musí mať náležitosti daňového dokladu, podľa § 74 Zákona č 222/2004 Z. z. o DPH. Prílohou faktúry je objednávka a súpis prác podľa čl. 6 Rámcovej dohody, kde bude čitateľný podpis zodpovedného pracovníka.
3. Doba splatnosti faktúry je 60 dní od jej preukázateľného doručenia (poštou, osobne) Objednávateľovi na adresu uvedenú v záhlaví Rámcovej dohody. Účastníci dohody sa dohodli, že zasielanie faktúry elektronickou poštou je možné a prípustné len na základe predchádzajúceho písomného odsúhlasenia takéhoto spôsobu doručovania faktúry obidvoma účastníkmi dohody po splnení podmienok zverejnených na webe http://www.vodarne.eu/spolocnost/dodavatelia-e-faktury, súčasťou ktorých je vzor Dohody o elektronickom prijímaní faktúr.
4. Ak sa poskytovateľ bude v rozhodnom období nachádzať v Zozname platiteľov dane z pridanej hodnoty, u ktorých nastali dôvody na zrušenie registrácie pre DPH, priebežne aktualizovanom Finančnou správou (ďalej len „**Zoznam**”), Objednávateľ nie je povinný zaplatiť časť ceny fakturovanú Poskytovateľom ako DPH, a to až do okamihu výmazu zo Zoznamu alebo do okamihu predloženia potvrdenia vydaného Daňovým úradom, že Poskytovateľ nie je daňovým dlžníkom (ďalej len „**potvrdenie daňového úradu**"). Rozhodným obdobím sa pre účely tejto dohody rozumie obdobie odo dňa preukázateľného doručenia faktúry Objednávateľovi až po uhradenie ceny Objednávateľom Poskytovateľovi. V takomto prípade sa doba splatnosti faktúry pre časť zodpovedajúcu DPH prerušuje a nová doba splatnosti 60 dní začína plynúť odo dňa oprávneného písomného oznámenia Poskytovateľa o výmaze zo Zoznamu alebo odo dňa predloženia potvrdenia daňového úradu Poskytovateľom Objednávateľovi.
5. Poskytovateľ v čase uzatvárania Rámcovej dohody a jej trvania nesmie mať podlžnosti voči Finančnej správe, poisťovniam a ostatným orgánom štátnej správy a ich inštitúciám. Ak je zrejmé z verejne dostupných zdrojov, že Poskytovateľ má dlhy a pohľadávky voči vyššie uvedeným inštitúciám, je povinný na výzvu Objednávateľa predložiť potvrdenie o zaplatení predmetných dlhov a pohľadávok, resp. potvrdenie, že sa o úhrade dlhov a pohľadávok dohodol s príslušnými inštitúciami (odklad povinnosti platenia voči štátu /napríklad daň, poistné,.../ sa nepovažuje za splnenie podmienky uvedenej v prvej vete tohto bodu.
6. Každá faktúra musí obsahovať okrem náležitostí podľa zákona č. 222/2004 Z. z. o dani z pridanej hodnoty, zákona č. 431/2002 Z. z. o účtovníctve a Obchodného zákonníka č. 513/1991 Z. z.:
7. číslo dohody,
8. deň odoslania, deň splatnosti a deň zdaniteľného plnenia,
9. označenie peňažného ústavu a číslo účtu, na ktorý sa má platiť.
10. V prípade, že faktúra nebude obsahovať náležitosti uvedené v dohode, Objednávateľ je oprávnený vrátiť ju Poskytovateľovi na doplnenie. V takom prípade sa preruší plynutie lehoty a nová lehota začne plynúť doručením opravenej faktúry Objednávateľovi.
11. Objednávateľ sa zaväzuje, že po obdržaní faktúry bezodkladne skontroluje všetky náležitosti faktúry, aby nedochádzalo k nežiaducemu predlžovaniu lehoty splatnosti faktúry.
12. Poskytovateľ zodpovedá za správnosť a úplnosť faktúry.

**Čl. 5 Spôsob objednávania služieb**

1. Účastníci dohody sa dohodli, že Poskytovateľ bude poskytovať Objednávateľovi Služby na základe objednávok, ktoré budú medzi Účastníkmi dohody uzatvárané podľa tohto článku Rámcovej dohody (ďalej len „**čiastková zmluva**“ alebo „**objednávka**“). Každá jednotlivá čiastková zmluva/objednávka sa riadi obsahom a podmienkami Rámcovej dohody. Požadované Služby budú vykonávané na základe e-mailových objednávok Objednávateľa (závodov a/alebo stredísk a/alebo GR VVS, a.s.) doručených Poskytovateľovi na nasledovnú e – mailovú adresu Poskytovateľa: [*doplní úspešný uchádzač pred podpisom zmluvy*].
2. V objednávke Objednávateľ uvedie typ/označenie zariadenia, jeho umiestnenie, druh servisného úkonu a termín vykonania Služby. Súčasťou objednávky je aj podrobný harmonogram revízií pre jednotlivé zariadenia. Poskytovateľ po doručení objednávky Objednávateľa podľa tohto článku Rámcovej dohody potvrdí Objednávateľovi prijatie objednávky, a to elektronicky, zaslaním e – mailu na e-mailovú adresu kontaktnej osoby Objednávateľa, ktorá objednávku zasielala v priebehu dvoch (2) pracovných dní, od dňa kedy mu bola objednávka doručená. V prípade, ak Poskytovateľ nepotvrdí objednávku v lehote podľa predchádzajúcej vety, považuje sa objednávka za prijatú nasledujúci pracovný deň po uplynutí tejto lehoty. Prijatie objednávky Poskytovateľom sa považuje za záväznú akceptáciu objednávky a uzavretie čiastkovej zmluvy. Objednávka sa považuje za akceptovanú zo strany Poskytovateľa aj začatím vykonávania Služieb Poskytovateľom, ktoré sú predmetom Rámcovej dohody.

**Čl. 6 Spôsob dodania a prevzatia Služieb**

Poskytovateľ sa zaručuje vykonať Služby v termínoch uvedených v objednávkach, najskôr však mesiac pred uvedenými termínmi.

Služba sa považuje za poskytnutú až podpisom revíznej správy a súpisu prác určeným zamestnancom Objednávateľa.

Určený zamestnanec Objednávateľa pred podpisom skontroluje revíznu správu a súpis prác a podpíše ho za Objednávateľa. Ak Služba bude mať vady alebo nebude zodpovedať predmetu Rámcovej dohody/objednávky alebo revízna správa nebude v súlade so súpisom prác, Objednávateľ nie je povinný revíznu správu ani súpis prác podpísať, je však povinný zaslať Poskytovateľovi svoje pripomienky v zmysle bodu 9. tohto článku Rámcovej dohody.

Poskytovateľ po vykonaní odbornej prehliadky a/alebo skúšky odovzdá revíznu správu vyhotovenú v súlade s § 16 Vyhlášky (2 x originál s podpisom a pečiatkou revízneho technika) a súpis vykonaných prác Objednávateľovi bez zbytočného odkladu, najneskôr však do 14 dní od vykonania OP a OS. Poskytovateľ odovzdá hlavnému energetikovi Objednávateľa 1 x mesiac v elektronickej podobe (na CD alebo USB nosiči) revízne správy za daný mesiac vo formáte PDF (i CD alebo USB so všetkými revíznymi správami za dané obdobie, revízne správy bez pečiatky a podpisu revízneho technika).

Určeným zamestnancom Objednávateľa pre účely Rámcovej dohody je:

1. energetik príslušného závodu,
2. referent SoDHM závodu,
3. vedúci strediska,
4. majster strediska, alebo
5. iný zamestnanec objednávateľa poverený určeným zamestnancom, uvedeným v písmene

a) až d) bodu 5. tohto článku.

Na súpise prác Poskytovateľ vyznačí všetky vykonané úkony v členení podľa jednotlivých revízií (resp. objektov):

* cenu za jednu mernú jednotku v súlade s Rámcovou dohodu a Prílohou č. 3 k Rámcovej dohode;
* počet merných jednotiek;
* cena za celú poskytnutú Službu;
* číslo Rámcovej dohody a objednávky.

V prípade, že súpis prác nebude v súlade s vyššie uvedeným, Služba nebude zo strany Objednávateľa prevzatá.

V prípade potreby po odovzdaní revíznej správy na podpis Objednávateľovi Poskytovateľ zabezpečí prednostne telefonickú, vo výnimočných prípadoch osobnú konzultáciu s revíznym technikom, ktorý revíziu vykonal, za účelom vyjasnenia stavu VTZ, zistených závad a spôsobu odstránenia závad. Konzultačnou činnosťou pre účely Rámcovej dohody nie je vyjasnenie stavu VTZ a zistených závad po odovzdaní, resp. zaslaní OP a OS s revíznym technikom, ktorý revíziu vykonal.

Určený zamestnanec Objednávateľa je povinný potvrdiť svojim podpisom revíznu správu a súpis prác, prípadne zaslať Poskytovateľovi odôvodnené pripomienky k nim, bez zbytočného odkladu, najneskôr však do 10 pracovných dní od prijatia revíznej správy a súpisu prác od Poskytovateľa. Potvrdené súpisy prác zašle určený zamestnanec Objednávateľa Poskytovateľovi na mailovú adresu: [*doplní úspešný uchádzač pred podpisom zmluvy*]. Prípadné pripomienky k revíznej správe a súpisu prác je určený zamestnanec Objednávateľa povinný zaslať Poskytovateľovi na e-mailovú adresu: [*doplní úspešný uchádzač pred podpisom zmluvy*].

**Čl. 7 Podmienky vykonania služieb**

1. Poskytovateľ je povinný Služby poskytovať v zmysle platných STN a príslušných všeobecne záväzných právnych predpisov vzťahujúcich sa na predmet Rámcovej dohody, dojednaní Rámcovej dohody a bude rešpektovať pokyny Objednávateľa. Plnenia povinností vyplývajúcich z právnych predpisov donucovacej povahy a zo záväzných rozhodnutí, stanovísk alebo iných opatrení orgánov verejnej moci majú v prípade rozporu s povinnosťami poskytovateľa vždy prednosť.
2. Poskytovateľ je povinný dodržiavať ustanovenia všetkých platných predpisov týkajúcich sa bezpečnosti a ochrany zdravia pri práci ako aj ochrany pred požiarmi s cieľom predchádzať pracovným úrazom, prevádzkovým nehodám, haváriám, požiarom ako aj iným mimoriadnym udalostiam na úseku bezpečnosti a ochrany zdravia pri práci a ochrany pred požiarmi. Jedná sa najmä o dodržiavanie ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „**Zákon o BOZP**“), následne všetkých súvisiacich platných právnych predpisov Slovenskej republiky ako sú jednotlivé vyhlášky, nariadenia vlády a všeobecne záväzné technické normy. Na úseku ochrany pred požiarmi je Poskytovateľ povinný dodržiavať najmä ustanovenia zákona č. 314/2001 Z. z. o ochrane pred požiarmi v znení neskorších predpisov a jeho vykonávacej vyhlášky č. 121/2002 Z. z. o požiarnej prevencii v znení neskorších predpisov.
3. Poskytovateľ sa zaväzuje, že výkon vybraných odborných činností v rámci plnenia Rámcovej dohody bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti podľa súťažných podkladov Súťaže, a ktorých za týmto účelom identifikoval vo svojej Ponuke poskytovateľa (ďalej aj ako „**odborníci**“). Zoznam jednotlivých odborníkov s uvedením ich kvalifikácie a doklady preukazujúce ich kvalifikáciu tvoria súčasť Ponuky poskytovateľa.
4. V prípade, ak chce Poskytovateľ nahradiť niektorého z odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval odborník, ktorý sa nahrádza. Spôsobilosť nového odborníka Poskytovateľ preukazuje spôsobom, akým preukazoval spôsobilosť pôvodného odborníka.
5. Pre vylúčenie pochybností sa účastníci dohody dohodli, že pre nahradenie odborníkov nie je potrebné uzatvárať dodatok k Rámcovej dohode, pokiaľ bude dodržaný postup podľa tohto článku 7 Rámcovej dohody. Po zmene odborníka účastníci dohody aktualizujú Prílohu č. 4 – Zoznam Expertov.
6. Ak má byť ktorýkoľvek odborník dočasne krátkodobo neprítomný počas plnenia Rámcovej dohody, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi odborníka. Pre účely tejto dohody bude mať zástupca odborníka rovnaké právomoci ako sú dané osobe danému odborníkovi. Ustanovenia bodu 4. a 5 tohto článku sa použijú primerane.
7. Objednávateľ nie je povinný odobrať predpokladané množstvo Služieb ani vyčerpať finančný objem zákazky podľa článku 3. bodu 6. Rámcovej dohody. Celkové odobraté množstvo Služieb bude závisieť výlučne od potrieb Objednávateľa počas doby platnosti Rámcovej dohody.
8. Poskytovateľ sa zaväzuje udržiavať na pracovisku poriadok a po skončení v daný deň upratať pracovisko tak, aby nedochádzalo k nebezpečenstvu úrazu, a aby sa zabránilo znečisťovaniu okolia.
9. Objednávateľ je oprávnený kedykoľvek kontrolovať poskytovanie predmetu Rámcovej dohody. Ak Objednávateľ zistí, že Poskytovateľ poskytne Službu v rozpore so svojimi povinnosťami, je Objednávateľ oprávnený dožadovať sa toho, aby Poskytovateľ ihneď odstránil vady vzniknuté vadným konaním a Službu poskytol riadnym spôsobom podľa objednávky a Rámcovej dohody. Ak by postup Poskytovateľa viedol k podstatnému porušeniu Rámcovej dohody, je Objednávateľ oprávnený od Rámcovej dohody odstúpiť. Poskytovateľ nevykoná zmeny rozsahu služby bez pokynu Objednávateľa. Neposkytnutie služby ako celku je podstatným porušením Rámcovej dohody.
10. Objednávateľ sa zaväzuje, že počas poskytovania Služby poskytne Poskytovateľovi v nevyhnutnom rozsahu potrebné spolupôsobenie.
11. Objednávateľ zodpovedá za to, že riadny priebeh poskytovania Služby Poskytovateľom nebude rušené neoprávnenými zásahmi tretích osôb.
12. Poskytovateľ preberá v plnom rozsahu zodpovednosť za vlastné riadenie postupu prác a dodržiavanie predpisov o bezpečnosti práce a ochrany zdravia pri práci a zachovanie poriadku na pracovisku.
13. Poskytovateľ je povinný manipulovať s materiálom, náradím a technickým vybavením tak, aby nedošlo k poškodeniu objektov a už vykonaných služieb, ako aj ostatného majetku Objednávateľa. Za prípadnú škodu zodpovedá Poskytovateľ v plnom rozsahu a je povinný ju odstrániť na vlastné náklady.
14. Poskytovateľ sa zaväzuje, že počas realizácie bude dodržiavať zákony a predpisy súvisiace s ochranou životného prostredia.
15. Poskytovateľ sa zaväzuje dodržiavať zákon č. 79/2015 Z. z. o odpadoch a o zmene a doplnení niektorých zákonov vrátane jeho ust. § 52 a 57 a ust. § 73 až 75 v prípade, ak mu predmet zákazky podlieha. Ak z vyššie uvedeného zákona, prípadne z iného právneho predpisu, vyplýva pre Poskytovateľa povinnosť byť registrovaný v príslušnom registri (ktorý sa na neho vzťahuje) je povinný byť po celú dobu trvania tejto dohody v tomto registri registrovaný/zapísaný. Porušenie tejto povinnosti sa považuje za podstatné porušenie Rámcovej dohody s právom Objednávateľa od tejto dohody odstúpiť. Tým nie je dotknuté právo Objednávateľa na náhradu škody voči Poskytovateľovi, ak by mu za porušenie vyššie uvedenej povinnosti vznikla škoda/ujma (pokuta atď.).
16. Poskytovateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej práci a nelegálnom zamestnávaní**”). Poskytovateľ zároveň vyhlasuje, že neporušuje a počas trvania Rámcovej dohody nebude porušovať zákaz nelegálneho zamestnávania v zmysle zákona o nelegálnom zamestnávaní.
17. V prípade uloženia pokuty Objednávateľovi kontrolným orgánom podľa § 7b ods. 7 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je Poskytovateľ povinný pokutu v plnej výške uhradiť Objednávateľovi, na základe výzvy Objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok Objednávateľa na náhradu prípadnej škody. Objednávateľ je povinný bezodkladne Poskytovateľa informovať o konaní vedenom kontrolným orgánom, ktorého výsledkom môže byť uloženie pokuty.
18. Poskytovateľ je povinný dodržiavať zákon č. 663/2007 Z. z. o minimálnej mzde a o zmene a doplnení niektorých zákonov. Poskytovateľ zároveň vyhlasuje, že neporušuje a počas trvania tejto dohody nebude porušovať sadzby minimálnych mzdových nárokov pre stupne náročnosti pracovných miest vypočítané z minimálnej mzdy prostredníctvom koeficientov minimálnej mzdy v zmysle príslušných právnych predpisov.
19. Poskytovateľ vyhlasuje, že ku dňu podpisu tejto dohody neexistujú dôvody, na základe ktorých by sa Objednávateľ mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z. z. o DPH.
20. Poskytovateľ je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov a súvisiace zákony (ďalej len „**zákon o RPVS**"). V prípade porušenia povinnosti Poskytovateľa byť zapísaný v registri v súlade s § 4 ods. I zákona o RPVS má Objednávateľ právo od Rámcovej dohody odstúpiť.
21. V prípade uloženia pokuty Objednávateľovi v zmysle zákona o RPVS za porušenie povinnosti zavinením Poskytovateľa je Poskytovateľ povinný pokutu v plnej výške uhradiť Objednávateľovi, na základe výzvy Objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok Objednávateľa na náhradu prípadnej škody. Objednávateľ je povinný bezodkladne Poskytovateľa informovať o konaní vedenom kontrolným orgánom, ktorého výsledkom môže byť uloženie pokuty. Účastníci dohody sa dohodli, že Objednávateľ je oprávnený jednostranne započítať si svoju pohľadávku voči Poskytovateľovi titulom uhradenia pokuty v zmysle vyššie uvedeného.

**Čl. 8 Záručná doba - zodpovednosť za vady**

1. Poskytovateľ zodpovedá za to, že Služby budú vykonané podľa podmienok Rámcovej dohody, požiadaviek príslušných STN a všeobecne záväzných právnych predpisov, potrieb a pokynov Objednávateľa a že počas záručnej lehoty budú mať Služby vlastnosti dohodnuté v Rámcovej dohode.
2. Poskytovateľ zodpovedá za vady, ktoré majú Služby v čase ich odovzdania Objednávateľovi.
3. Poskytovateľ zodpovedá za vady, ktoré sa prejavili po odovzdaní Služieb iba vtedy, ak boli spôsobené porušením jeho povinností.
4. Záručná doba na Služby dodané v rámci plnenia predmetu Rámcovej dohody je:

* **šesť (6) mesiacov** od podpisu revíznej správy a súpisu prác v zmysle čl. 6 Rámcovej dohody.

1. Účastníci dohody sa dohodli pre prípad vady Služieb, že počas záručnej doby má Objednávateľ právo požadovať a Poskytovateľ povinnosť bezodplatne odstrániť vady a nedorobky, ktoré Objednávateľ písomne reklamuje. V prípade, ak bude medzi účastníkmi dohody sporné, či požadovaná oprava je Služba, za ktorej vykonanie má Poskytovateľovi prináležať cena v súlade s touto Rámcovou dohodou, alebo či ide o reklamáciu vady a nedorobku, za ktorých existenciu zodpovedá Poskytovateľ vzhľadom na už uskutočnené revízie, platí, že ide o reklamáciu vady a/alebo nedorobku a Poskytovateľ je povinný zabezpečiť odstránenie vady a/alebo nedorobku bez nároku na odplatu.
2. Poskytovateľ sa zaväzuje začať s odstraňovaním oprávnených reklamovaných vád a/alebo nedorobkov v lehote päť (5) kalendárnych dní od nahlásenia písomnej reklamácie a tieto vady a/alebo nedorobky odstrániť v písomne dohodnutom termíne. Ak nebude účastníkmi dohody termín odstránenia vád dohodnutý platí, že ho Poskytovateľ vykoná v lehote pätnásť (15) dní odo dňa nahlásenia reklamácie Objednávateľa. V prípade havarijného stavu, alebo vo výnimočných odôvodnených prípadoch, môže Objednávateľ požadovať odstránenie vady a/alebo nedorobku v kratšej lehote ako desať 10 dní a nástup na výkon prác v nasledujúci deň po objednaní Služieb a Poskytovateľ je povinný takejto požiadavke vyhovieť.
3. Poskytovateľ zodpovedá Objednávateľovi za všetky škody spôsobené Objednávateľovi pri plnení povinností v zmysle Rámcovej dohody. Zodpovednosť za škodu nesie Poskytovateľ aj v prípade, ak je takáto škoda spôsobená jeho zamestnancami alebo osobami ním poverenými činnosťou podľa Rámcovej dohody.
4. Zodpovednosť za vady sa ďalej riadi príslušnými ustanoveniami Obchodného zákonníka.

**Čl. 9. Zmluvné pokuty**

1. Ak sa Poskytovateľ dostane do omeškania s plnením predmetu v zmysle Rámcovej dohody a/alebo objednávky, Objednávateľ je oprávnený uplatniť si u Poskytovateľa nárok na zaplatenie zmluvnej pokuty vo výške 0,025% z ceny nevykonanej Služby za každý aj začatý deň omeškania, a to za každé jednotlivé porušenie tejto povinnosti.
2. Ak Objednávateľ neuhradí faktúru v lehote splatnosti podľa článku 4. bodu 3. Rámcovej dohody, Poskytovateľ je oprávnený uplatniť si u Objednávateľa nárok na zaplatenie úroku z omeškania vo výške 0,025 % z dlžnej sumy za každý deň omeškania. Poskytovateľ nemá právo na uplatnenie žiadnych iných sankcií voči Objednávateľovi v prípade omeškania Objednávateľa podľa predchádzajúcej vety tohto bodu Rámcovej dohody.
3. Ak Poskytovateľ nenastúpi na odstraňovanie oprávnených reklamovaných vád v lehote podľa článku 8. bodu 6. Rámcovej dohody a/alebo reklamované vady neodstráni v písomne dohodnutom termíne alebo v termíne v zmysle článku 8. bodu 6., má Objednávateľ právo uplatniť si u Poskytovateľa nárok na zaplatenie zmluvnej pokuty vo výške 100,- EUR (slovom sto eur) za každý aj začatý deň omeškania, a to za každú reklamovanú vadu jednotlivo.
4. Poskytovateľ je povinný zmluvnú pokutu podľa bodu 1., a 3. tohto článku Rámcovej dohody uhradiť bez zbytočného odkladu potom, čo ho k tomu Objednávateľ vyzve, najneskôr však do 3 pracovných dní od doručenia výzvy Objednávateľa. Nároky Objednávateľa na náhradu škody tým nie sú dotknuté, a to v plnom rozsahu vzniknutej škody.

**Čl. 10. Ochrana informácií**

1. Účastníci dohody sú povinní zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie účinnosti Rámcovej dohody.
2. Účastníci dohody sú povinní zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté. V takomto prípade sa poskytnutie dôverných informácií týmto osobám nepovažuje za porušenie Rámcovej dohody, pokiaľ je nevyhnutné pre naplnenie účelu tejto dohody a došlo k nemu len v nevyhnutnom rozsahu.
3. Právo užívať, poskytovať a sprístupniť dôverné informácie majú obe strany len v rozsahu a za podmienok nevyhnutných pre riadne plnenie práv a povinností vyplývajúcich z Rámcovej dohody.
4. Účastník dohody, ktorý poruší povinnosti vyplývajúce z tohto článku ohľadne ochrany dôverných informácií je povinný nahradiť druhému účastníkovi dohody vzniknutú škodu.
5. Za dôverné informácie sa nepovažujú informácie, ktoré sa stali verejne známymi, pokiaľ sa tak nestalo porušením povinnosti ich ochrany, ďalej informácie, ktoré sú sprístupnené podľa zákona č. 211/2000 Z. z. o slobodnom prístupe k informáciám alebo ktoré je Poskytovateľ podľa tohto zákona povinný sprístupniť.

**Čl. 11. Doručovanie**

1. Pokiaľ nie je v tejto Rámcovej dohode uvedené inak, doručujú sa písomnosti medzi účastníkmi dohody na adresu pre doručovanie. Adresou pre doručovanie písomností je adresa uvedená v dohode alebo adresa, ktorú účastník dohody po uzavretí dohody ako takúto písomne oznámi druhému účastníkovi.
2. Ak to nie je v rozpore s právnymi predpismi, tak prejav vôle odosielateľa je voči adresátovi riadne uplatnený aj okamihom, kedy adresát prijatie prejavu vôle odmietne alebo doručení inak úmyselne zmarí (znemožní), či kedy zásielka bude vrátená odosielateľovi ako nedoručená.

**Čl. 12 Ustanovenia ohľadne subdodávky**

1. Zhotoviteľ nesmie postúpiť celú túto dohodu alebo jej časť alebo akúkoľvek výhodu alebo podiel v nej alebo podľa nej bez predchádzajúceho súhlasu Objednávateľa.
2. Poskytovateľ môže zabezpečiť realizáciu časti predmetu plnenia prostredníctvom tretích osôb. Poskytovateľ pritom zodpovedá Objednávateľovi tak, akoby predmet plnenia vykonával sám. Zoznam subdodávateľov tvorí Prílohu č. 5 Rámcovej dohody.
3. Poskytovateľ je povinný počas trvania Rámcovej dohody dodržiavať ustanovenia Zákona o verejnom obstarávaní (ďalej len „**ZVO**“) upravujúce využitie a zmenu subdodávateľov. Poskytovateľ sa zaväzuje bezodkladne oznámiť akúkoľvek zmenu údajov o subdodávateľoch v rozsahu podľa § 41 ods. 3 ZVO spôsobom podľa Rámcovej dohody. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“). Subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) ZVO. Nesplnenie povinností uvedených v tomto bode sa považuje za podstatné porušenie Rámcovej dohody.
4. V prípade, ak má počas plnenia dohody Poskytovateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
   * + 1. subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
       2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s Rámcovou dohodou a musí spĺňať rovnaké podmienky, ako pôvodný subdodávateľ (ak boli stanovené), a
       3. Poskytovateľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
5. Návrh na zmenu subdodávateľa spolu s dokladmi podľa bodu 4. c) vyššie a aktualizovaným znením zoznamu subdodávateľov musí Poskytovateľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4. vyššie.
6. Pre vylúčenie pochybností sa účastníci dohody dohodli, že pre zmenu alebo doplnenie subdodávateľov nie je potrebné uzatvárať dodatok k Rámcovej dohode v prípade, ak nový subdodávateľ nemá povinnosť byť zapísaný do registra partnerov verejného sektora a pokiaľ bude dodržaný postup podľa tohto bodu. V prípade subdodávateľov, ktorí majú povinnosť byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov je potrebné uzatvárať osobitný dodatok k Rámcovej dohode, ktorým účastníci dohody aktualizujú zoznam subdodávateľov o údaje o novom subdodávateľovi. V prípade zmeny subdodávateľa, ktorá si vyžaduje formu uzatvorenia samostatného dodatku k Rámcovej dohode podľa tohto bodu sa pri uzatváraní dodatku zároveň zoznam subdodávateľov vždy aktualizuje aj o všetkých subdodávateľov, ktorí boli zmenení postupom podľa tohto bodu bez potreby dodatku tak, aby bol zoznam subdodávateľov v rámci dodatku vždy aktuálny s uvedením všetkých aktuálnych subdodávateľov.

**Čl. 13 Vyššia moc**

1. Pre účely Rámcovej dohody sa za vyššiu moc považujú prípady, ktoré nie sú závislé od vôle účastníka dohody, ani ich nemôžu ovplyvniť účastníci dohody, bránia im v splnení povinností, ak nemožno rozumne predpokladať, že by účastník dohody túto prekážku alebo jej následky odvrátil alebo prekonal a ďalej, že by v čase vzniku záväzku túto prekážku predvídal napr. vojna, mobilizácia, povstanie, živelné pohromy.
2. V prípade, keď niektorý účastník dohody zistí, že z dôvodu vyššej moci je znemožnená realizácia jednej alebo viacerých jeho povinností, okamžite to oznámi druhému účastníkovi dohody. Toto oznámenie musí byť písomné a musí obsahovať údaje o vzniku a povahe okolností a jeho možných dôsledkoch pre realizáciu Služieb.

**Čl. 14 Záverečné ustanovenia**

1. Táto Rámcová dohoda sa uzatvára na dobu určitú na (36) mesiacov odo dňa nadobudnutia jej účinnosti alebo do vyčerpania finančného limitu uvedeného v Čl. 3 v bode 6 tejto Rámcovej dohody, podľa toho, ktorá skutočnosť nastane skôr.
2. Rámcová dohoda nadobúda platnosť dňom jej podpisu oprávnenými zástupcami oboch účastníkov dohody a v prípade, ak ide o zmluvu, ktorá je povinne zverejňovanou zmluvou v zmysle ustanovení § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, zmluva nadobudne účinnosť dňom nasledujúcim po dni jej zverejnenia podľa ustanovení § 47a zákona č. 40/1964 Zb. Občiansky zákonník v znení neskorších predpisov, inak dňom jej podpisu oprávnenými zástupcami oboch účastníkov dohody.
3. Meniť alebo doplňovať obsah Rámcovej dohody je možné len formou písomných dodatkov, a to na základe vzájomnej dohody oboch účastníkov dohody, ak z Rámcovej dohody nevyplýva inak a v súlade s ust. § 18 ZVO.
4. Pred skončením dohodnutej lehoty je možné Rámcovú dohodu a/alebo čiastkovú zmluvu zrušiť:
5. dohodou účastníkov dohody,
6. odstúpením od Rámcovej dohody a/alebo čiastkovej zmluvy,
7. výpoveďou s jednomesačnou výpovednou lehotou, ktorá začína plynúť prvým (1.) dňom kalendárneho mesiaca nasledujúceho po doručení písomnej výpovede druhému Účastníkovi dohody.
8. Objednávateľ je oprávnený odstúpiť od tejto Rámcovej dohody alebo čiastkovej zmluvy najmä v prípade, ak:
9. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) Zákona o verejnom obstarávaní,
10. Rámcová dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
11. ak Protimonopolný úrad Slovenskej republiky, príslušný orgán na ochranu hospodárskej súťaže iného členského štátu alebo Európska komisia uloží rozhodnutím, ktoré nadobudlo právoplatnosť po uzavretí Rámcovej dohody sankciu Poskytovateľovi, a to za porušenie zákazu dohody obmedzujúcej súťaž, ktorá spočívala v koordinácii podnikateľov v akomkoľvek verejnom obstarávaní alebo v súvislosti s akýmkoľvek verejným obstarávaním, pričom táto sankcia nebola znížená na základe príslušného programu zhovievavosti alebo na základe príslušného konania o urovnaní,
12. ak Poskytovateľ na účely preukázania splnenia podmienok účasti v Súťaži, na účely preukázania splnenia požiadaviek na predmet zákazky alebo na účely zloženia zábezpeky poskytol informáciu alebo doklad, ktorý je nepravdivý alebo pozmenený tak, že nezodpovedá skutočnosti a má vplyv na vyhodnotenie splnenia podmienok účasti alebo požiadaviek na predmet zákazky, alebo na zabezpečenie viazanosti ponúk zábezpekou,
13. Poskytovateľ je v omeškaní s dodaním predmetu Rámcovej dohody a/alebo čiastkovej zmluvy o viac ako (30) tridsať dní,
14. Poskytovateľ koná v rozpore s touto Rámcovou dohodou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni,
15. Poskytovateľ nebol v čase uzavretia tejto Rámcovej dohody zapísaný v registri partnerov verejného sektora, ak mu táto povinnosť vyplývala zo Zákona o verejnom obstarávaní, alebo bol vymazaný z registra partnerov verejného sektora,
16. ak sa po uzavretí Rámcovej dohody stala konečným užívateľom výhod Poskytovateľa, jeho subdodávateľa alebo jeho subdodávateľa podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), osoba podľa § 11 ods. 1 písm. c) Zákona; Objednávateľ môže v tomto prípade odstúpiť od Rámcovej dohody po uplynutí 30 dní odo dňa, keď táto skutočnosť nastala, ak táto skutočnosť stále trvá,
17. právoplatným rozhodnutím súdu alebo správneho orgánu bol Poskytovateľovi uložený zákaz účasti vo verejnom obstarávaní.
18. Odstúpenie od Rámcovej dohody a/alebo čiastkovej zmluvy Objednávateľom je účinné dňom jeho písomného doručenia Poskytovateľovi.
19. Objednávateľ je oprávnený odstúpiť samostatne aj od každej čiastkovej zmluvy jednotlivo, ak nastanú dôvody podľa tohto článku Rámcovej dohody.
20. Súčasťou predmetu Rámcovej dohody je aj záväzok Poskytovateľa ak pri plnení Rámcovej dohody vznikne odpad, tak vykonať odvoz a likvidáciu odpadu v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“).
21. Účastníci dohody sa dohodli, že práva a povinnosti z Rámcovej dohody prechádzajú na právnych nástupcov účastníkov dohody. Riadne zabezpečenie takéhoto prechodu je povinnosťou dotknutého účastníka dohody .
22. Poskytovateľ prehlasuje, že sa oboznámil a berie na vedomie v celom rozsahu Protikorupčnú politiku objednávateľa, ktorá je v súlade s medzinárodnou normou ISO 37001:2016 0 Systémoch manažérstva proti korupcii a je verejne prístupná na jeho webovej stránke: <https://www.vodarne.eu/index.php?id=protikorupna-politika>.
23. Poskytovateľ prehlasuje, že preukázateľným spôsobom bude informovať/informoval subdodávateľa v ktoromkoľvek rade o dokumente protikorupčnej politiky (ďalej ako „**PKP**") objednávateľa v súlade s ISO 37001:2016 uvedenom na webovom sídle VVS, a.s. (https://www.vodarne.eu/index.php?id=protikorupna-politika). Splnenie tejto povinnosti Poskytovateľ preukazuje písomne potvrdeným Prehlásením o subdodávateľoch, ktoré je nedielnou súčasťou žiadosti o schválenie príslušného subdodávateľa (Príloha č. 5 tejto dohody). Uvedeným nie je dotknuté právo Objednávateľa informovať (kedykoľvek) Poskytovateľovho subdodávateľa, v ktoromkoľvek rade o PKP v súlade s ISO 37001:2016. Poskytovateľ o informovaní subdodávateľov v ktoromkoľvek rade, túto skutočnosť písomne potvrdí Objednávateľovi podpisom „Čestného vyhlásenia pre účely preukázania splnenia podmienky oboznámenia sa s dokumentom: „Protikorupčná politika spoločnosti VVS, a.s.” (Príloha č. 6 tejto dohody).
24. Poskytovateľ podpisom tejto dohody vyhlasuje, že zmluvné podmienky podľa tejto dohody nie sú v hrubom nepomere k právam a povinnostiam vyplývajúcim z tohto záväzkového vzťahu pre Poskytovateľa, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu dohody a existuje pre nespravodlivý dôvod.
25. Účastníci dohody sa dohodli, že poskytovateľ nie je oprávnený jednostranne započítať akúkoľvek svoju pohľadávku voči pohľadávkam objednávateľa.
26. Účastníci dohody sa dohodli, že akékoľvek pohľadávky, ktoré vzniknú na základe tejto dohody jednej strane dohody (veriteľovi) voči druhej strane dohody (dlžníkovi), nebudú postupovať iným osobám (zákaz postúpenia pohľadávky) bez predchádzajúceho písomného súhlasu dlžníka.
27. Všetky doklady a dokumenty odovzdávané Poskytovateľom Objednávateľovi sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
28. Vzájomné vzťahy Účastníkov dohody touto Rámcovou dohodou neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
29. Táto Rámcová dohoda je vypracovaná v troch (3) vyhotoveniach, z ktorých dve (2) si ponechá Objednávateľ a jedno vyhotovenie (1) si ponechá Poskytovateľ.
30. Účastníci dohody vyhlasujú, že Rámcovú dohodu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, Rámcovú dohodu si prečítali, jej obsahu porozumeli a na znak súhlasu Rámcovú dohodu podpisujú.
31. Neoddeliteľnou súčasťou Rámcovej dohody sú nasledovné prílohy:

Príloha č.1 – Opis predmetu zákazky

Príloha č.2 – Zoznam zariadení a harmonogram plánovaných revízií

Príloha č. 3 – Cenová tabuľka [*časť Ponuky poskytovateľa, ktorú Poskytovateľ predložil a na*

*základe ktorej bol úspešný v Súťaži; uchádzač predkladá prílohu v ponuke len raz*].

Príloha č. 4 – Zoznam expertov [*časť Ponuky poskytovateľa, ktorú Poskytovateľ predložil a na*

*základe ktorej bol úspešný v Súťaži; uchádzač predkladá prílohu v ponuke len raz].*

Príloha č. 5 – Zoznam subdodávateľov [*predkladá až úspešný uchádzač].*

Príloha č. 6 - „Čestné vyhlásenie pre účely preukázania splnenia podmienky oboznámenia sa s dokumentom: „Protikorupčná politika spoločnosti VVS, a.s.” [*predkladá až úspešný uchádzač].*

V Košiciach, dňa .................. V [*doplní uchádzač*], dňa [*doplní uchádzač*]

**Za Objednávateľa: Za Poskytovateľa:**

**Východoslovenská vodárenská spoločnosť, a.s.** [*doplní uchádzač*]